કોલેજના પ્રિન્સિપાલ હસમુખભાઈ પડિઆ કહે છે, ‘૧૯૭૬થી ૨૦૧૧ દરમિયાન વસુબહેન કોલેજમાં હોમ-સાયન્સનાં પ્રોફેસર હતાં ત્યારે હું કોમર્સનો પ્રોફેસર હતો. તેમની સાથેના પારિવારિક સંબંધો ઘણા ગાઢ રહ્યા છે, જ્યારે પણ હું કોલેજના કામ અર્થે ગાંધીનગર જાઉં તો તેમને ચોક્કસ મળું છું. હું છેલ્લે વસુબહેનને મળ્યો ત્યારે તેમણે કોલેજમાં સ્વચ્છતા અભિયાન હાથ ધરવા અને કોલેજની દીકરીઓને વિધાનસભાની મુલાકાત માટે લઈ આવવાનું આમંત્રણ પણ આપ્યું હતું. તેમના વિચારો હંમેશાં ઉચ્ચ હોય છે અને તેથી જ કોર્પોરેશને બદલે સીધા વિધાનસભાની ચૂંટણી લડ્યા અને જીત્યાં.